Diari Oficial de la Generalitat Valenciana


Sumari del DOGV 3740, del 02-05-2000 (2000/2650)

RESOLUCIÓ de 9 de febrer de 2000, de la directora general de Planificació i Gestió del Medi de la Conselleria de Medi Ambient, per la qual s'ordena la publicació de la part dispositiva de diverses declaracions d'impacte ambiental.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3740

Data del DOGV
:   02-05-2000

Secció del DOGV
:   V. ALTRES ANUNCIS - E) MEDI AMBIENT

Número del document
:   2000/2650


Data del document
:   09-02-2000

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Camporrobles
    * Vallada
    * Montesinos, los
    * Benimantell
    * Moixent
    * San Miguel de Salinas
    * Pilar de la Horadada
    * Moncada
    * Orihuela
    * impacte ambiental
    * vigilància del medi ambient

RESOLUCIÓ de 9 de febrer de 2000, de la directora general de Planificació i Gestió del Medi de la Conselleria de Medi Ambient, per la qual s'ordena la publicació de la part dispositiva de diverses declaracions d'impacte ambiental. [2000/S2650]
  
Els articles 4.3 i 22 del Real Decret Legislatiu 1.302/1986, de 28 de juny, d'Avaluació d'Impacte Ambiental, i del Real Decret 1.131/1988, de 30 de setembre, pel que s'aprova el Reglament per a l'execució de l'anterior decret, respectivament, estableixen l'obligatorietat de fer pública la declaració d'impacte ambiental.
  
Seguint aquesta línia, els articles 5.3 i 28 de la Llei 2/1989, de 3 de març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, estableixen l'obligatorietat de fer pública la declaració d'impacte ambiental, i en particular, de publicar aquesta declaració en el Diari Oficial de la Generalitat Valenciana,
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental relacionades en l'annex.
  
València, 9 de febrer de 2000.- La directora general de Planificació i Gestió del Medi: Amparo Monrós Chancosa.
  
Annex
  
Expedient 231/1772-QCX
  
Expedient 266/6718-ZQR
  
Expedient 323/0610-JGE
  
Expedient 097/9629-IEA
  
Expedient 098/4527-LHD
  
Expedient 099/3063-DKT
  
Expedient 228/6808-DQF
  
Expedient 257/8688-JLD
  
Expedient 329/6397-KBP
  
Expedient 330/5998-TKT
  
Expedient 366/3424-RPQ
  
Declaració d'impacte ambiental
  
Vist l'expedient 231/4653-LZH, que té com a objecte l'extracció de terres de préstec anomenada La Perereta, en una parcel·la agrícola del terme municipal de Vallada (la Costera), amb destinació a les obres de construcció de l'autovia de Levante, tram Almansa-l'Alcúdiade Crespins, el promotor del qual és l'empresa Ferrovial, SA.
  
Vist que l'estudi d'impacte ambiental va ser aportat pel Servei Territorial d'Indústria i Energia en data 2 d'agost de 1995 i que va ser sotmés al tràmit d'informació pública pel mateix servei, mitjançant un anunci publicat en el Butlletí Oficial de la Província de València número 153, de data 28 de juny de 1996, sense que s'hi presentaren al·legacions, segons consta en el corresponent certificat del director territorial, rebuda en data 10 d'octubre de 1996.
  
Vist que, com a conseqüència de les consultes realitzades a l'Ajuntament de Vallada, a la Direcció General de Patrimoni Artístic i a la Direcció Territorial de Medi Ambient es van rebre, en les dates que s'indica, les següents respostes:
  
- Informes arqueològic, etnològic i arquitectònic remesos per la Direcció General de Patrimoni Artístic (26 d'octubre de 1995), dels quals no es desprén l'existència de restes historicoculturals conegudes o catalogades en l'àrea d'influència del projecte.
  
- Informe del director territorial de Medi Ambient (5 de gener de 1996) en el qual comunica que l'emplaçament de l'actuació no afecta cap forest d'utilitat pública ni espais naturals protegits, ni en vies de protecció mitjançant la redacció de plans d'ordenació de recursos naturals.
  
Atés que el projecte té com a objecte l'extracció de terres de préstec en una superfície de tan sols 12.349 m2 i curta duració, sobre una parcel·la de naturalesa i entorn agrícoles, per la qual cosa no és previsible que es produïsca una modificació geomorfològica important en cessar l'activitat i ser executada la restauració de l'àrea afectada.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué de la Llei 2/1989, atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental
  
Primer
  
Estimar acceptable, a l'únic efecte ambiental, i sense perjudici de la prèvia obtenció de les autoritzacions sectorials que li siguen aplicables, i en especial de la llicència d'activitat municipal, l'extracció de préstecs La Perereta, sol·licitada per Ferrovial, SA, al terme municipal de Vallada, de conformitat amb el compliment de les mesures proposades en l'estudi d'impacte ambiental i les modificacions introduïdes per les condicions següents:
  
La montera de terra vegetal que s'ha de retirar en la fase inicial haurà de ser depositada amb caràcter transitori i s'hauran d'adoptar les mesures necessàries per a la seua conservació, fins que siga reutilitzada en la restauració final.
  
La topografia final de l'àrea afectada per l'explotació, una vegada restaurada, haurà de mantenir un drenatge concordant amb la xarxa natural d'escorrentia i adoptar les mesures pertinents per a evitar que s'afavorisquen processos d'erosió i arrossegaments de materials fins cap als llits naturals. A tal fi, i també per a aconseguir una millor integració paisatgística, els talussos finals del buit miner no hauran de sobrepassar els 6 m d'alçada ni els 45º d'inclinació i hauran de ser revegetats mitjançant una coberta arbustiva i herbàcia continua, seguint el model del plànol 4.10 (Detall de revegetació) i en contra del que reflecteixen els perfils finals recollits en el plànol 4.9, els quals hauran de ser modificats conseqüentment.
  
El promotor queda obligat a vigilar i mantenir l'adequat desenvolupament de la restauració efectuada, (que haurà de ser executada amb caràcter immediat una vegada conclosa l'extracció de materials). La dita vigilància comprendrà, com a mínim, un any després d'executada la restauració i portarà implícites les correccions i reposicions que calguera.
  
Es recorda al promotor la prohibició de realitzar qualsevol tipus d'abocament no autoritzat; especialment d'olis o altres residus generats pel manteniment de la maquinària, que hauran de ser gestionats per un taller o gestor autoritzats, d'acord amb la Llei 20/1986, Bàsica de Residus Tòxics i Perillosos.
  
Si durant el procés d'explotació de la pedrera es trobaren restes paleontològiques, arqueològiques o etnogràfiques, el titular haurà de fer-ho saber a la Conselleria de Cultura, de manera immediata i a adoptar les mesures pertinents per a la seua protecció i conservació.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 17 de gener de 1997.- La directora general de Qualitat Ambiental: Gloria Arnandis Boix.
  
Declaració d'impacte ambiental
  
Vist l'expedient 266/0529-DRY, que té com a objecte l'explotació de graves anomenada Cordón, al terme municipal de Moncada, i el posterior rebliment del buit creat mitjançant l'abocament controlat de residus sòlids inerts, sent-ne el promotor el senyor José Cordón Medina.
  
Vist que l'estudi d'impacte ambiental va ser aportat pel Servei Territorial d'Indústria i Energia en data 21 de setembre de 1995 i que va ser sotmés al tràmit d'informació pública pel mateix servei, mitjançant un anunci publicat en el Butlletí Oficial de la Província de València número 147, de data 21 de juny de 1996, sense que s'hi presentaren al·legacions, segons consta en el corresponent certificat del director territorial, rebut en data 10 d'octubre de 1996.
  
Vist que, com a conseqüència de les consultes realitzades a l'Ajuntament de Moncada, a la Direcció General de Patrimoni Artístic i a la Direcció Territorial de Medi Ambient es van rebre, en les dates que s'indica, les següents respostes:
  
- Informe de l'Ajuntament de Moncada (4 de gener de 1996), en què es fa constar que el sòl afectat per l'activitat està qualificat com a no urbanitzable comú, en el qual resulta compatible la seua ubicació. Així mateix, no es coneix l'existència de jaciments arqueològics ni altres restes d'interés a la zona.
  
- Informe de la Direcció Territorial de Medi Ambient (8 de juliol de 1996) en el qual comunica que l'emplaçament de l'actuació afecta en part la via pecuària Carrerada de Nàquera a Moncada, classificada amb una amplària de 10 m, la qual limita amb la parcel·la 258 (en el seu extrem est), per la qual cosa el perímetre de l'explotació haurà de ser revisat. Així mateix, l'accés previst a l'àrea del projecte també afecta vies pecuàries, per la qual cosa es proposa buscar-hi un itinerari alternatiu.
  
Atés que el projecte es localitza en un entorn agrícola de topografia plana, per la qual cosa no és previsible que s'hi produïsquen impactes residuals de tipus geomorfològic en cessar l'activitat i ser executada la restauració prevista, si bé ha de tenir-se en compte la proximitat al llit del barranc del Carraixet i la naturalesa permeable del subsòl afectat pel projecte.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué de la Llei 2/1989, atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, i sense perjudici de la prèvia obtenció de les autoritzacions sectorials que li siguen aplicables, i en especial de la llicència d'activitat municipal, l'extracció de graves anomenada Cordón, i el seu posterior rebliment mitjançant l'abocament controlat de residus inerts, al terme municipal de Moncada, de conformitat amb el compliment de les mesures proposades en l'estudi d'impacte ambiental i les modificacions introduïdes per les condicions següents:
  
El perímetre de l'explotació haurà de ser revisat i, en conseqüència, modificat, ja que afecta (en l'extrem est de la parcel·la 258) a la via pecuària Carrerada de Nàquera a Moncada, classificada amb una amplària legal de 10 m. Així mateix, s'haurà de revisar també l'itinerari d'accés previst a l'àrea del projecte, mitjançant les pertinents consultes als serveis territorials d'aquesta Conselleria, tot complint la legislació vigent en matèria de vies pecuàries.
  
La montera de terra vegetal que s'ha de retirar en la fase inicial haurà de ser depositada amb caràcter transitori i s'hauran d'adoptar les mesures necessàries per a la seua conservació, fins a la seua reutilització en la restauració final.
  
El rebliment del buit es realitzarà exclusivament amb materials inerts procedents de la construcció. Per a això, s'haurà de condicionar prèviament el buit de manera que el seu fons i els laterals presenten un coeficient de permeabilitat almenys de 10-7 m/s en una gruixària mínima d'1 m, i uns pendents interns adequades per a fer arribar les possibles aigües recollides a un depòsit rígid de lixiviats, situat en la cota més baixa del buit. Així mateix, l'abocador haurà de disposar d'un tancament eficaç i d'un pla d'explotació que considere, entre d'altres qüestions necessàries, els criteris d'admissió dels residu, les previsions per a la seua compactació i la separació d'aquells elements que acompanye els enderrocs d'obres i siguen susceptibles de valorització, com ara els metalls (ferralla, marcs d'alumini, etc.). El desenvolupament, descripció i disseny de tots aquests requisits hauran de ser objecte d'una memòria que el promotor haurà de presentar davant aquesta Direcció General en el termini de tres mesos comptadors des de la notificació d'aquesta declaració d'impacte ambiental. L'aprovació de la dita memòria serà condició necessària i prèvia per a l'obtenció de la pertinent llicència d'activitat.
  
Es recorda al promotor la prohibició de realitzar qualsevol tipus d'abocament no autoritzat; especialment d'olis o altres residus generats pel manteniment de la maquinària, que hauran de ser gestionats per un taller o gestor autoritzats, d'acord amb la Llei 20/1986, Bàsica de Residus Tòxics i Perillosos.
  
Si durant el procés d'explotació de la pedrera, es trobaren restes paleontològiques, arqueològiques o etnogràfiques, el titular haurà de fer-ho saber a la Conselleria de Cultura, de manera immediata, i a adoptar les mesures pertinents per a la seua protecció i conservació.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 17 de gener de 1997.- La directora general de Qualitat Ambiental: Gloria Arnandis Boix.
  
Declaració d'impacte ambiental
  
Vist l'expedient 323/8984-KKO, referent al projecte de les normes subsidiàries de planejament municipal de Benimantell (La Marina Baixa) promogut per l'Ajuntament de Benimantell.
  
Vist que el 27 de novembre de 1995 va ser remés per l'ajuntament l'estudi d'impacte ambiental i el projecte corresponents a les Normes Subsidiàries de Benimantell.
  
Vist que el 22 de desembre es va sol·licitar a l'ajuntament que completara l'expedient mitjançant la remissió del certificat de l'aprovació provisional de la documentació com també el resultat exprés del tràmit d'informació pública.
  
Vist que el 29 d'abril de 1996 es va remetre el certificat de la informació pública i l'aprovació provisional de la documentació remesa. Segons el certificat subscrit pel secretari de l'Ajuntament no s'hi van produir reclamacions o al·legacions en el període d'exposició pública.
  
Vist que de les consultes efectuades, es transcriuen a continuació els informes de la Direcció Territorial de Medi Ambient d'Alacant i de la Direcció General de Recursos Forestals:
  
La Direcció Territorial d'Alacant informa l'11 de juny de 1996:
  
«1) El terme municipal de Benimantell ocupa una gran extensió del territori, assoleix pel nord la serra d'Aixorta, i pel sud els estreps del Puig Campana. Entre aquests límits podem travessar la vall de Guadalest, la serra d'Aitana, el barranc de l'Arc, l'alt de Tamarfach i el barranc del Xarquer i acabem en la cresteria de l'alt del Realet. Tot aquest territori i els municipis confrontants integren un espai natural d'altíssim valor ecològic i paisatgístic amb un interés per a la seua conservació dels més alts de la província.
  
Dins d'aquest context, el sòl no urbanitzable adquireix una especial rellevància, sent fonamental un exhaustiu estudi de la classificació urbanística que, atenent criteris ambientals, estiga orientat cap a la conservació dels importants valors ecològics i paisatgístics que posseeix el municipi. En aquest sentit, ni l'escala de treball del plànol final de classificació del projecte (escala 1:20.000) ni la seua base topogràfica són acceptables a tal fi.
  
Tampoc no és acceptable la qualificació com a sòl urbanitzable de règim normal d'importants masses forestals del vessant sud de la serra Aitana i estreps del Puig Campana, dominades en el seu estrat arbori pel pi blanc (Pinus halepensis) i acompanyades en ombries i barrancs per exemplars esquitxats d'alzina (Quercus ilex) freixe de flor (Fraxinus ornus), arboç (Arbutus unedo) i marfull (Viburnum tinus) d'un especial valor florístic i paisatgístic, on cal destacar el bellíssim paisatge que representen les cresteries del Realet i els seus vessants coberts per una densa i variada vegetació.
  
Així mateix, tampoc no és acceptable la qualificació com a sòl no urbanitzable de règim normal dels terrenys forestals que integren les parts més baixes de la serra d'Aitana i Aixorta.
  
Tampoc no queden protegits els llits que solquen el municipi de Guadalest, barranc de l'Arc i barranc del Xarquer, com també l'embassament de Guadalest, ni les vies pecuàries que el travessen
  
2) Respecte al sòl apte per a urbanitzar, el pla parcial residencial Ondavella haurà d'assegurar la conservació dels exemplars monumentals de pi pinyoner (Pinus pinea) que es localitzen en el nord del sector.
  
Així mateix seria aconsellable la desclassificació o almenys la no edificació del puig forestal situat al sud del sector, per l'indesitjable impacte paisatgístic que pot suposar, i que representa una important conca visual al llarg de la vall, on és d'extraordinària importància per a la socioeconomia local el turisme rural de muntanya i en el qual cal extremar les mesures de prevenció a fi d'evitar actuacions que puguen danyar un dels principals recursos: el paisatge
  
Finalment, cal ressenyar la falta d'integració i coordinació entre el projecte i l'estudi d'impacte ambiental, especialment en el punt de mesures correctores de protecció d'exemplars de pi pinyoner, del garrigar de l'Arc, del pinar de l'Arc, de l'antiga gelera i de la penya del Castellet, que no tenen la seua correspondència en la qualificació urbanística ni en la normativa de protecció.
  
Direcció General de Recursos Forestals de 6 de setembre de 1996:
  
« ... Aquest terme municipal constitueix, junt als estreps dels altres termes municipals confrontants, un espai natural d'un gran valor ecològic que cal conservar.
  
En la qualificació del sòl no urbanitzable s'ha utilitzat criteris molt generals i inadequats per al gran valor ecològic de les serres i els barrancs presents en aquest terme municipal, cal destacar l'escala utilitzada, 1:20.000 . Com a conseqüència, es presenten casos com ara la qualificació com a sòl no urbanitzable comú de les importants masses forestals del vessant sud d'Aitana i altres les escasses o nul·la protecció amb què es queden els llits que solquen el dit terme municipal.»
  
Vist que el 21 de juny de 1996 es va remetre a l'ajuntament l'informe elaborat per la Direcció Territorial d'Alacant que posava en relleu la qualificació com a sòl no urbanitzable comú d'àrees amb importants valors ecològics i paisatgístics de clara vocació forestal com també algunes deficiències observades en el contingut de l'estudi d'impacte, per la qual cosa es va sol·licitar l'ampliació dels aspectes no resolts en les normes subsidiàries i que podrien representar dificultats en l'aplicació de les normes:
  
1) Reflectir de forma adequada en la documentació gràfica i escrita de les normes la situació de l'àrea prevista per a la instal·lació d'un sistema de tractament de residus sòlids urbans, que no podrà ser inferior a 2 ha i proposar una alternativa d'ubicació a l'actual si aquesta no es considera adequada.
  
2) Aclarir la situació del tractament i abocament de les aigües residuals del terme municipal ateses les contradiccions que es distingeixen en diversos apartats de l'estudi d'impacte ambiental i de les normes i d'aquests amb les dades incloses en el pla director de sanejament de la Comunitat Valenciana.
  
3) S'haurà de classificar com a sòl no urbanitzable d'especial protecció els llits de rius i els barrancs existents al terme municipal, com també el vas del pantà de Guadalest.
  
4) Redelimitació del sòl no urbanitzable d'especial protecció, incloent en tal qualificació la totalitat de les àrees de vocació forestal i interés ambiental del terme (se n'adjuntava plànol) i la indicació que la normativa d'usos haurà de ser compatible amb la seua qualificació, d'acord amb el que estableix l'article 9 de la Llei 4/1992, de sòl no urbanitzable. S'incorpora, a més a la normativa urbanística la necessitat i obligatorietat d'un informe preceptiu emés per l'administració forestal abans de qualsevol actuació en terrenys forestals, excepte aquelles actuacions que, per la normativa vigent, estiguen sotmeses a avaluació d'impacte ambiental.
  
5) En relació amb la protecció del patrimoni historicoartístic del terme municipal s'atendrà el que determine l'organisme competent de la Conselleria de Cultura, Educació i Ciència.
  
Així mateix, se adverteix que les consideracions efectuades en l'informe emés per la Direcció Territorial de Medi Ambient d'Alacant hauran de ser tingudes en compte en l'ampliació que es redacte.
  
Vist que el 27 de novembre de 1996 en resposta a l'ampliació sol·licitada es va remetre la documentació aprovada en el ple municipal de data 12 de novembre de 1996. La documentació presentada inclou un plànol a escala 1:10.000 en la qual es redelimiten els terrenys compresos en el sòl no urbanitzable comú i sòl no urbanitzable d'especial protecció paisatgisticoecològica i sòl no urbanitzable de protecció de llits. El sòl no urbanitzable comú s'unifica en una sola categoria.
  
A més, es respon a la major part dels punts sol·licitats en l'ampliació: tractament d'aigües residuals i residus sòlids urbans, redelimitació de sòl urbà, elements patrimonials d'interés.
  
Atés que la distribució dels terrenys en totes dues categories de sòl no urbanitzable, presentada com a ampliació de l'estudi d'impacte ambiental, si que respon a les característiques ambientals del territori objecte d'ordenació, encara que queda per matisar la normativa d'usos per a cada una de les categories en especial per als sòls inclosos en el sòl no urbanitzable d'especial protecció.
  
Atés que el projecte de col·lectors i EDAR de la vall de Guadalest (expedient 63/1995), promogut per la Diputació d'Alacant, va obtenir una estimació d'impacte ambiental favorable mitjançant una resolució de la directora general de Qualitat Ambiental de data 3 d'agost de 1995 i que el dit projecte comprén el sanejament mancomunat dels termes municipals de Guadalest, Benimantell, Beniardá, Benifato i Confrides.
  
Atés que tant la ubicació de l'abocador actual com de la parcel·la reservada per a la instal·lació d'una planta de transferència presenten, en principi, característiques geològiques favorables a l'abocament. No obstant l'anterior i d'acord amb la informació facilitada pel Servei de Residus i Contaminació, l'abocador municipal no es troba degudament legalitzat.
  
Atés que es mencionen com a patrimoni historicoartístic les runes de la talaia que se situen a l'alt de la Penyeta del Castellet encara que estiguen en sòl no urbanitzable de protecció especial ecologicopaisatgística. b), hi ha actualment un abocador controlat situat al nord del terme municipal gestionat pel mateix ajuntament
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, des del punt de vista d'impacte ambiental, les normes subsidiàries de Benimantell, sempre que s'adapten a allò previst en l'estudi d'impacte ambiental i la seua ampliació com també a les següents condicions:
  
1) La distribució de les categories del sòl no urbanitzable serà la determinada en el plànol a escala 1:10.000, presentat com a ampliació de l'estudi d'impacte ambiental que va ser aprovat provisionalment pel ple municipal el dia 12 de novembre de 1996.
  
2) La normativa d'usos particular per a les diferents categories de sòl no urbanitzable s'adaptarà a les determinacions incloses en la Llei 4/1992, del sòl no urbanitzable.
  
3) Per a una correcta gestió dels residus sòlids urbans generats al terme municipal, si l'execució de l'estació de transferència no està prevista a curt termini (màxim 1 any comptador des de la notificació d'aquesta resolució) l'ajuntament legalitzarà l'abocador de residus sòlids utilitzat actualment, tenint en compte que és una activitat subjecta al procediment d'avaluació d'impacte ambiental.
  
4) S'incorporaran a la normativa les mesures correctores apuntades en l'informe emés pel Servei Territorial d'Alacant en relació amb la protecció dels exemplars de pi pinyoner (Pinus pinea) i al manteniment dels enclavaments forestals existents al nord i sud del sector, respectivament, del sòl apte per a urbanitzar denominat Residencial Ondavella.
  
5) Durant el període de vigència de les normes, l'Ajuntament de Benimantell presentarà, amb una periodicitat anyal davant la Conselleria d'Agricultura i Medi Ambient, un informe ambiental en què es donarà compte del compliment del programa de vigilància ambiental descrit en l'apartat 12 de l'estudi d'impacte ambiental, dels efectes derivats de l'aplicació de les normes i del grau de correspondència d'aquests efectes amb els previstos en l'estudi d'impacte ambiental. A més dels controls proposats en el mencionat programa de vigilància ambiental, s'analitzaran els següents aspectes:
  
- Aparició d'edificacions disperses fora d'ordenació.
  
- Situació de la gestió i el tractament dels residus sòlids urbans i inerts.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 17 de gener de 1997.- La directora general de Qualitat Ambiental: Gloria Arnandis Boix.
  
Declaració d'impacte ambiental
  
Vist l'expedient 097/7826-NXJ, sobre projecte d'obres de racionalització d'aigües de reg-95, al terme municipal d'Orihuela (Alacant), el promotor del qual és la Comunidad de Regantes Las Cañadas, de San Miguel de Salinas.
  
Vist que la documentació, formada pel projecte i l'estudi d'impacte ambiental, ha sigut remesa a través de la Direcció Territorial de Medi Ambient a Alacant.
  
L'objecte del projecte és la construcció d'un embassament regulador d'aigua situat a la capçalera de la zona de reg de les terres de la Comunitat i la instal·lació d'una conducció amb el seu corresponent equip d'impulsió que eleve l'aigua des del dit embassament fins a l'actual xarxa de distribució de reg, com també el seu càlcul i justificació.
  
Les característiques de l'embassament són:
  
- Superfície base major, B = 12.546 m²
  
- Superfície base menor, b = 3.075 m²
  
- Altura total, H = 7 m
  
- Talús exterior, Te = 1/2
  
- Talús interior, Ti = 1/4
  
- Amplària corredor coronació, a = 5 m
  
- Làmina revestiment = Polietilé de 1.000 galgues
  
- Volum total = 50.942 metres cúbics
  
- Volum útil = 43.673 metres cúbics
  
Vist que les obres de construcció preveuen un moviment de terres en desmunt de 39.555 metres cúbics i en terraplé de 51.247 metres cúbics, per la qual cosa caldrà aportar de l'exterior 11.692 metres cúbics. Aquest moviment de terres respon a una cota de coronació de 124 m, i una cota de solera de 117 m. Es realitzarà també una conducció de 1.515 metres de canonada de PVC que conduirà en impulsió un cabal de 40 litres per segon des de l'embassament fins a l'actual xarxa de distribució.
  
Vist que s'han efectuat consultes a la Direcció General de Patrimoni Artístic de la Conselleria de Cultura i Educació, a la Subdirecció Territorial de Medi Ambient a Alacant. Se n'han rebut els següents informes:
  
- Direcció General de Patrimoni Artístic:
  
\* Servei de Patrimoni Arqueològic, Etnològic i Històric: vist el projecte i consultat l'Inventari de Béns Etnològics de la Comunitat, es comprova que d'aquest terme municipal no s'ha fet de forma exhaustiva l'inventari, per la qual cosa no podem saber si es veu afectat cap bé.»
  
\* Informe de la Inspecció Tècnica de la Direcció Territorial: En l'informe s'indica que manca informació en relació amb la incidència en el patrimoni de caràcter historicoartístic tal com estableix la legislació mediambiental vigent. En conseqüència, s'informa desfavorablement l'estudi.
  
\* Tècnic de la Direcció Territorial: en l'informe s'indica que l'estudi no considera l'afecció sobre possibles jaciments per la qual cosa es proposa que no s'aprove el projecte fins que es complisca la legislació d'impacte ambiental en matèria de patrimoni arqueològic.
  
- Subdirecció Territorial de Medi Ambient:
  
«Efectuada una visita al lloc, es comprova que el referit projecte està en fase de terminació. No obstant això, es considera acceptable des d'un enfocament estrictament ambiental al referit projecte, si bé seria aconsellable que els talussos interiors de l'embassament es recobriren amb graveta o altre material rugós a fi de facilitar l'eixida d'aquells animals que hi entren. Així mateix, s'hauria de revegetar els talussos exteriors amb espècies pròpies del lloc».
  
Vist que s'ha procedit al tràmit d'informació pública mitjançant un anunci publicat en el Diari Oficial de la Generalitat Valenciana número 2.789, de 7 de juliol de 1996. La informació pública es va realitzar durant un període de 30 dies hàbils a l'Ajuntament d'Orihuela i en la Conselleria d'Agricultura i Medi Ambient.
  
Durant el dit periode no s'hi han presentat al·legacions, segons el certificat emés pel secretari general de l'Ajuntament d'Orihuela i pel cap del Servei d'Assumptes Generals de la Subsecretaria de Medi Ambient.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5é de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte d'obres de racionalització d'aigües de reg-95 al terme municipal d'Orihuela (Alacant), el promotor del qual és la Comunidad de Regantes Las Cañadas de San Miguel de Salinas, atenent allò disposat en l'estudi d'impacte ambiental i el compliment de les següents condicions:
  
1. Els materials de préstec necessaris per a l'execució de l'obra procediran de pedreres degudament legalitzades.
  
2. Si durant la fase de moviment de terres, es detectara cap vestigi de restes arqueològics, el titular té l'obligació de fer saber la troballa a la Conselleria de Cultura i Educació immediatament i a adoptar les mesures pertinents per a la seua protecció i conservació.
  
3. Es restauraran els talussos exteriors de l'embassament i altres àrees alterades (zona d'apilament, maquinària, etc) com a conseqüència de les obres. Les espècies emprades seran les pròpies de l'entorn, entre d'altres Rosmarinus officinalis, Stipa tenacissima, Rhamnus lycioides amb una densitat de 4 a 6 unitats per metre quadrat.
  
Els talussos interiors de l'embassament s'hauran de recobrir amb graveta o altre material rugós a fi de facilitar l'eixida d'aquells animals que hi entren.
  
4. Els materials excedentaris de l'obra es traslladaran a un abocador controlat.
  
Segon
  
Notificar aquesta declaració d'impacte ambiental a la Unitat d'Inspecció Mediambiental perquè en prenga coneixement i a l'efecte oportú.
  
Tercer
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Quart
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 17 de gener de 1997.- La directora general de Qualitat Ambiental: Gloria Arnandis Boix.
  
Declaració d'impacte ambiental
  
Vist l'expedient 098/7547-TBK, sobre el projecte d'embassament regulador d'aigua de reg al terme municipal de San Miguel de Salinas (Alacant), el promotor del qual és la Comunidad de Regantes Campo Salinas.
  
Vist que la documentació, formada pel projecte i l'estudi d'impacte ambiental, ha sigut remesa per la Direcció Territorial de Medi Ambient d'Alacant.
  
L'objecte del projecte és disposar d'una capacitat d'embassament suficient, dins de la zona que s'ha de reconvertir a reg per degoteig, per a emmagatzemar l'aigua de la qual en alguns mesos de l'any és superior l'oferta a la demanda, i aprofitar-la en els mesos que les necessitats hídriques dels cultius són superiors.
  
L'embassament projectat tindrà un volum total de 111.181 metres cúbics, sent-ne el volum útil de 98.960 metres cúbics. L'alçada total és de 9 metres, i la impermeabilització es farà amb polietilé de 1.000 galgues de gruixària. Dels moviments de terres necessaris per a realitzar el vas de l'embassament s'estima que caldrà aportar de l'exterior 18.863 metres cúbics. Aquests moviments de terra responen a cotes de coronació de 166 i cota de solera de 157. L'embassament se situa en la cota més alta de la zona regable a fi que es puga practicar el reg per gravetat encara que el seu ús es faça amb sistemes de pressió de reg localitzat.
  
Així mateix, es pretén instal·lar una conducció d'aigua des d'on acaba l'actual impulsió amb la presa I fins a la zona que en l'actualitat es rega amb la presa II.
  
Vist que per a l'accionament dels aparells electromecànics i automatismes del capçal de reg per degoteig cal subministrament elèctric. Per a això, s'ha previst una línia aèria de 20 kV. La línia que s'hi projecta té una longitud de 652 metres.
  
Vist que s'han efectuat consultes a la Direcció General de Patrimoni Artístic de la Conselleria de Cultura i Educació, Direcció General de Desenvolupament Forestal i Direcció Territorial de Medi Ambient d'Alacant.
  
D'aquestes consultes han sigut remesos els següents informes:
  
Direcció General de Patrimoni Artístic.
  
Servei de Patrimoni Arqueològic, Etnològic i Històric: «vist el projecte i consultat l'Inventari de Béns Etnològics de la Comunitat, es comprova que d'aquests termes municipals no s'ha fet de forma exhaustiva l'inventari, per la qual cosa no podem saber si es veu afectat cap be».
  
Inspecció Tècnica de Patrimoni Artístic de la Direcció Territorial: en l'informe s'indica que manca informació en relació amb la incidència en el patrimoni de caràcter històric o artístic, tal com estableix la legislació mediambiental vigent. En conseqüència, s'informa desfavorablement sobre l'estudi.
  
Tècnic de la Direcció Territorial: en l'informe s'indica que l'estudi no considera l'afecció sobre possibles jaciments, per la qual cosa es proposa que no s'aprove el projecte fins que es complisca la legislació d'impacte ambiental en matèria de patrimoni arqueològic.
  
Subdirecció Territorial de Medi Ambient: «es considera acceptable des d'un enfocament estrictament ambiental el referit projecte, si bé seria aconsellable que els talussos interiors de l'embassament es recobriren amb graveta o un altre material rugós a fi de facilitar-ne l'eixida d'aquells animals que hi entraren. Així mateix, s'hauria de revegetar els talussos exteriors amb espècies pròpies del lloc».
  
Vist que s'ha procedit a l'exposició pública de l'estudi d'impacte ambiental mitjançant un anunci publicat en el Diari Oficial de la Generalitat Valenciana número 2.789 d'11 de juliol de 1996. La informació pública ha tingut lloc a l'Ajuntament de San Miguel de Salinas i en la Conselleria d'Agricultura i Medi Ambient durant un període de 30 dies.
  
L'Ajuntament de San Miguel de Salinas hi remet un certificat de la secretària-interventora en el qual s'indica que el dit estudi ha sigut exposat al públic.
  
Segons un certificat del cap del Servei d'Assumptes Generals de la Subsecretaria de Medi Ambient, no s'hi han presentat al·legacions.
  
Vist que en l'estudi d'impacte ambiental s'indica que caldrà per a la construcció de l'embassament materials terrosos propis de la zona, però atés que el volum d'excavació és de 91.071 metres cúbics, la formació de terraplens es veu compensada amb el volum d'excavació i no fan falta extraccions ni depòsits de terra en llocs exteriors a l'embassament.
  
Vist que la construcció de l'embassament suposa la creació de talussos en desmunt de gran alçada que han de ser corregits mitjançant la creació de bermes intermèdies i la seua revegetació.
  
Els talussos exteriors en desmunt i terraplé es revegetaran amb espècies pròpies de l'entorn com ara Rosmarinus officinalis, Stipa tenacissima, Thvmus ssp, Rhamnus lycioides Lavandula stoechas, etc. La densitat de plantació serà de 4-6 unitats per metre quadrat i es prendran totes les mesures necessàries per al seu arrelament, desenvolupament i manteniment.
  
Es restauraran totes les àrees alterades per apilament de material, maquinària, etc.
  
Atés que la línia elèctrica prevista ha de reunir una sèrie de mesures correctores que la facen innòcua per a les aus de la zona. Així, s'aïllaran els conductors a tots dos costats dels aïlladors en una longitud de 0,75 metres, com també els ponts, grapes, etc.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte d'embassament regulador d'aigua de reg al terme municipal de San Miguel de Salinas (Alacant), el promotor del qual és la Comunidad de Regantes de Campo Salinas, atenent allò disposat en l'estudi d'impacte ambiental i sempre que es complisquen les següents condicions:
  
1. Restauració i integració paisatgística dels talussos exteriors de l'embassament i altres àrees alterades per les obres. La revegetació dels talussos es durà a terme amb les espècies següents, entre d'altres: Rosmarinus officinalis, Stipa tenacissima, Thvmus ssr, Rhamnus lycioides, Lavandula stoechas. La densitat de plantació serà de 4 a 6 unitats per metre quadrat. Es garantirà el seu desenvolupament i manteniment mitjançant regs periòdics, etc.
  
2. Si durant la fase de moviment de terres es detectara qualsevol vestigi de resta arqueològica, el titular té l'obligació de fer saber la troballa a la Conselleria de Cultura i Educació immediatament i a adoptar les mesures pertinents per a la seua protecció i conservació.
  
3. Els materials necessaris per a la creació de talussos procediran de pedreres degudament legalitzades. Els materials sobrants es traslladaran a un abocador controlat.
  
4. Els talussos interiors de l'embassament es recobriran amb graveta o un altre material rugós per a facilitar l'eixida d'animals que hi entraren.
  
5.Atés que la zona té especial interés en espècies d'avifauna protegida i com s'indica en l'estudi, moltes d'elles són nidificants, les obres es duran a terme fora de l'època de nidificació i cria.
  
6.L'estesa ha de complir una sèrie de mesures correctores a fi d'evitar l'afecció sobre les aus. Aquestes mesures consistiran a aïllar els conductors a tots dos costats dels aïlladors en una longitud de 0,75 metros, també s'aïllaran els ponts, grapes, etc.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 17 de gener de 1997.- La directora general de Qualitat Ambiental: Gloria Arnandis Boix.
  
Declaració d'impacte ambiental
  
Vist l'expedient 099/5074-XTF, sobre el projecte d'obres de racionalització de reg-95 al terme municipal de Pilar de la Horadada (Alacant), el promotor del qual és la Comunidad de Regantes «Pilar de la Horadada-Margen Derecho».
  
Vist que la documentació, formada pel projecte i l'estudi d'impacte ambiental va ser remesa a través de la Direcció Territorial de Medi Ambient a Alacant.
  
L'objecte del projecte és la creació d'embassaments reguladors per a l'integral aprofitament dels cabals disponibles. L'oferta hídrica es regularà amb la demanda dels cultius.
  
Es projecta per a cada una de les zones hidràuliques (Lo Romero I, Lo Gracia i El Puerto) una xarxa de distribució comunitària de reg que porte l'aigua a cada una de les finques amb la pressió i el cabal adequats a les necessitats de cada una per a reg per degoteig. La dita xarxa de distribució partirà d'un capçal de filtrat i bombeig comunitari que prendrà l'aigua mitjançant una sola canonada des de l'embassament regulador situat en la part més alta d'aquesta zona.
  
Vist que els embassaments previstos per a les obres de regularització tenen les següents característiques:
  
Embassament A
  
- Superfície base major, B 24.320 m²
  
- Superfície base menor, b 4.500 m²
  
- Alçada total, H 8'0 m.
  
- Talús exterior, Te 1/2
  
- Talús interior, Ti 1/4
  
- Amplària corredor coronació, a 5 m
  
- Làmina de revestiment Polietilé de 1.000 g
  
- Volum total 104.730 m. cúbics
  
- Volum útil 90.885 m. cúbics
  
Embassament B
  
- Superfície base major, B 8.760 m²
  
- Superfície base menor, b 800 m²
  
- Alçada total, H 6'0 m.
  
- Talús exterior, Te 1/2
  
- Talús interior, Ti 1/4
  
- Amplària corredor coronació, a 5 m
  
- Làmina de revestiment Polietilé de 1.000 g
  
- Volum total 24.415 m. cúbics
  
- Volum útil 20.321 m. cúbics
  
Embassament C
  
- Superfície base major, B 13.620 m²
  
- Superfície base menor, b 4.630 m²
  
- Alçada total, H 7'0 m.
  
- Talús exterior, Te 1/2
  
- Talús interior, Ti 1/2'5
  
- Amplària corredor coronació, a 5 m
  
- Làmina de revestiment Làmina cara-vista (PVc/PEAD)
  
- Volum total 61.112 m. cúbics
  
- Volum útil 53.836 m. cúbics
  
Embassament D
  
- Superfície base major, B 3.678 m²
  
- Superfície base menor, b 798 m²
  
- Alçada total, H 3'0 m.
  
- Talús exterior, Te 1/2
  
- Talús interior, Ti 1/2
  
- Amplària corredor coronació, a 5 m
  
- Làmina de revestiment Làmina cara-vista (PVc/PEAD)
  
- Volum total 6.183 m. cúbics
  
- Volum útil 4.618 m. cúbics
  
Vist que s'han efectuat consultes a la Direcció General de Patrimoni Artístic de la Conselleria de Cultura i Educació, Direcció General de Desenvolupament Forestal i Subdirecció Territorial de Medi Ambient a Alacant. Se n'ha rebut els següents informes:
  
Direcció General de Patrimoni Artístic:
  
\* Servei de Patrimoni Arqueològic, Etnològic i Històric: «Vist el projecte i consultat l'Inventari de Béns Etnològics de la Comunitat, es comprova que d'aquests termes municipals no s'ha fet de forma exhaustiva l'inventari, per la qual cosa no podem saber si es veu afectat cap bé».
  
\* Tècnic de la Direcció Territorial d'Alacant: en l'informe s'indica que l'estudi no considera l'afecció sobre possibles jaciments per la qual cosa es proposa que no s'aprove el projecte fins que es complisca la legislació d'impacte ambiental en matèria de patrimoni arqueològic.
  
\* Inspecció Tècnica de Patrimoni Artístic: manca informació en relació amb la incidència en el patrimoni construït de caràcter històric o artístic. Per tant, informa desfavorablement sobre l'estudi.
  
Subdirecció Territorial de Medi Ambient:
  
Embassaments A, C i D: «es considera acceptable des d'un enfocament estrictament ambiental el referit projecte, si bé seria aconsellable que els talussos interiors de l'embassament es recobriren amb graveta o un altre material rugós a fi de facilitar l'eixida d'aquells animals que hi entren. Així mateix, s'hauria de revegetar els talussos exteriors amb espècies pròpies del lloc».
  
Embassament B: «està ja acabat i l'agent forestal de la zona hi ha fet una denúncia per rompuda de pinar adult».
  
Vist que s'ha procedit a l'exposició pública de l'estudi d'impacte ambiental mitjançant un anunci publicat en el Diari Oficial de la Generalitat Valenciana número 2.789, d'11 de juliol de 1996. La informació pública ha tingut lloc a l'Ajuntament de Pilar de la Horadada i la Conselleria d'Agricultura i Medi Ambient. Segons els certificats emesos pel secretari accidental de Pilar de la Horadada i el cap del Servei d'Assumptes Generals de la Subsecretaria de Medi Ambient no s'hi ha presentat cap al·legació.
  
Vist que l'estudi d'impacte ambiental s'ha realitzat per als embassaments A, B i C. El quart embassament (D) s'ha eximit de l'estudi perquè es considera de xicotetes dimensions i, per tant, fora dels paràmetres regulats per la legislació d'impacte ambiental.
  
Els materials necessaris per a la construcció dels embassaments són, a part de formigó i acer, materials terrosos propis de la zona. Els materials resultants de l'excavació del vas seran utilitzats en la formació dels terraplens. El volum de terres que cal aportar de l'exterior és de 39.209 metres cúbics.
  
Segons continua indicant l'estudi, les terres necessàries es portaran d'abocadors perfectament definits. Els àrids, a base d'arena i pedra picó, procedeixen de pedreres ubicades a la zona.
  
Vist que, continua indicant l'estudi, els volums de desmunt i terraplé en els respectius embassaments no s'han compensat totalment perquè implicaria baixar-los de cota, la qual cosa no és possible ja que les cotes de solera ressenyades són les mínimes perquè puga eixir tota l'aigua per gravetat a la xarxa de reg establida. En aquests moviments de terra s'inclouen els corresponents a la construcció del dentell d'ancoratge construït a l'eix de la presa.
  
Vist que en la descripció del medi realitzat en l'estudi s'insisteix, entre d'altres aspectes, en la fauna existent en l'entorn. Sobretot, hi destaquen les espècies d'aus com ara àguila calçada, àguila marcenca, aligot i en masses més boscoses habiten l'astor, esparver, milà, entre d'altres.
  
En les àrees dedicades al cultiu arbori de secà junt a masses forestals es poden observar l'aligot, l'esparver, entre d'altres, que utilitzen aquestes zones com a acampada.
  
Atés que les obres de construcció dels embassaments, sense compensar totalment els volums de terra, originen talussos en desmunt i terraplé de considerable alçada i pendent. En l'embassament A, segons consta en els perfils transversals presentats, els talussos resultants tenen alçades de set a catorze metres.
  
En l'estudi s'indica que poden aparéixer fenòmens erosius en els talussos de l'embassament i es cataloguen com a impacte moderat, ja que es preveu que es desenvolupen matollars pels talussos.
  
Com a mesures correctores, es recomana en l'estudi fer al vas de l'embassament el major nombre d'instal·lacions i operacions.
  
Per tal de minimitzar l'impacte sobre la fauna, es proposa començar les obres en les èpoques en què siga més fàcil el desplaçament i recerca de nous refugis, és a dir, fora de les èpoques dedicades a zel i reproducció.
  
Atés que s'han de revegetar els talussos de l'embassament amb espècies pròpies de l'entorn com ara Rosmarinus officinalis, Stipa tenacissima, Thymus ssp, Rhamnus lycioides, Lavandula stoechas, etc.
  
La densitat de plantació serà de 4-6 unitats per metre quadrat i es prendran totes les mesures necessàries tant per al seu arrelament, manteniment i desenvolupament.
  
En els talussos resultants del desmunt, en l'embassament A, es rebaixaran els pendents i la seua longitud mitjançant la creació de bermes intermèdies per tal de facilitar la implantació de la vegetació i garantir tant l'absència de fenòmens erosius com ara la integració paisatgística.
  
Es restauraran totes les àrees alterades amb apilament de material, maquinària, etc.
  
Atés que els materials necessaris per a la construcció dels embassaments procediran de pedreres degudament legalitzades. Cal recordar que l'extracció de materials està subjecta a declaració d'impacte ambiental.
  
Atés que, en cas de crear una infraestructura de subministrament elèctric, no prevista en la documentació aportada, es prendrà en compte que, si discorre per terreny forestal, està subjecta a estimació d'impacte ambiental. En qualsevol cas, atesa la importància de la zona en espècies d'aus protegides i d'interés, les esteses elèctriques han de complir una sèrie de condicions tècniques que resulten innòcues per a les aus, tant per electrocució com per col·lisió.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, el projecte d'obres de racionalització de reg-95 al terme municipal de Pilar de la Horadada (Alacant), el promotor del qual és la Comunidad de Regantes Pilar de la Horadada-Margen Derecho, atenent allò disposat en l'estudi d'impacte ambiental i el compliment de les següents condicions:
  
1.Revegetació dels talussos exteriors dels embassaments amb les següents espècies Rosmarinus officinalis, Stipa tenacissima, Thymus ssp, Rhamnus lycioides, etc,. amb una densitat de 4-6 plançons/m². En els talussos exteriors de l'embassament A resultants del desmunt es corregiran en alçada i pendents mitjançant la creació de bermes intermèdies per tal de facilitar la plantació de les espècies i garantir la integració i minimitzar l'efecte erosiu.
  
Es restauraran totes aquelles àrees (apilament de material, maquinària, etc) que s'hagen vist afectades.
  
2. Atés que hi ha espècies d'aus protegides nidificants en les zones d'ubicació dels embassaments, es desenvoluparan les obres de construcció fora d'aquesta època.
  
3. Es recobriran amb graveta o un altre material rugós els talussos interiors de l'embassament per a facilitar l'eixida dels animals que hi entren.
  
4. Els materials de préstec necessaris per a l'execució de l'obra procediran de pedreres autoritzades sense que en cap cas no es considere l'extracció de llocs pròxims a l'obra com a acceptable per aquesta declaració d'impacte ambiental.
  
5. Si durant el desenvolupament de les obres s'observaren restes d'interés de patrimoni artístic es comunicarà de forma immediata a la Direcció General de Patrimoni Artístic.
  
6. Els materials excedentaris de les obres es traslladaran a un abocador degudament autoritzat.
  
7. El subministrament elèctric, si es localitza per terreny forestal, està subjecte a estimació d'impacte ambiental. En qualsevol cas, i atesa la importància de la zona en espècies d'aus protegides, l'estesa comptarà amb els elements necessaris per a resultar innòcua. D'aquesta forma, comptaran amb aïllament els conductors en 0,75 m. a tots dos costats de l'aïllador, com també ponts i grapes.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 17 de gener de 1997.- La directora general de Qualitat Ambiental: Gloria Arnandis Boix.
  
Declaració d'impacte ambiental
  
Vist l'expedient 228/9012-MJC, referent a l'explotació de graves anomenada García i posterior rebliment del buit mitjançant l'abocament controlat de residus sòlids inerts, a la partida Pont Sec, del terme municipal de Montcada (L'Horta), el promotor del qual és Manuel García Ferrer.
  
Vist que l'estudi d'impacte ambiental va ser remés per la Secció de Gestió i Disciplina Urbanística dels serveis territorials de la Conselleria d'Obres Públiques, Urbanisme i Transports, en data 11 de juliol de 1996, a l'efecte de tramitació de l'avaluació d'impacte ambiental abans de la declaració d'interés comunitari de l'activitat en qüestió. En resposta a això, es va sol·licitar a l'esmentat òrgan que comunicara al moment oportú el resultat de la informació pública i la conveniència de donar compte del projecte al Servei Territorial d'Indústria i Energia, pel fet de tractar-se d'un projecte afectat per la legislació minera.
  
Vist que l'estudi d'impacte ambiental ha sigut sotmés al tràmit d'informació pública pels serveis territorials de la Direcció General d'Urbanisme i Ordenació del Territori, mitjançant un anunci publicat en el Butlletí Oficial de la Província de València número 164, de data 12 de juliol de 1995, amb el resultat d'una al·legació, segons consta en el certificat del cap de la Secció de Gestió i Disciplina Urbanística rebuda en data 17 de setembre de 1996. La dita al·legació, datada en la Conselleria d'Obres Públiques, Urbanisme i Transports, el 26 de juny de 1995, està subscrita pel senyor Eduardo March Palau i quatre més, i hi manifesten la seua oposició a l'activitat projectada perquè entenen que aquesta produirà molèsties per proliferació de pols, espargiment de residus, presència de rates i gossos vagabunds que podrien destrossar les collites confrontants, i per deteriorament paisatgístic de l'entorn agrícola i del llit del barranc del Carraixet, les avingudes podrien afectar l'abocador. Per tot això, i pel fet de manifestar que una de les parcel·les que s'afectarà (la 318 del polígon 9; de vegades expressat erròniament com a 10) no és propietat del sol·licitant, s'oposen que aquest utilitze o amplie els camins privats comuns de la zona. Així mateix, en data 22 d'agost de 1996, el mateix òrgan urbanístic va remetre una còpia del certificat de la informació pública practicada, d'acord amb el mateix anunci esmentat, per l'Ajuntament de Moncada, a la qual no es van presentar al·legacions, si bé es corregeix l'error detectat sobre el número de polígon en què s'inscriuen les parcel·les afectades pel projecte, que resulta ser el 9 en lloc del 10.
  
Vist que en data 30 de juliol es va requerir al promotor que aportara una ampliació de l'estudi d'impacte ambiental basada en els següents aspectes: hidrogeologia local de l'àrea i permeabilitat dels materials aflorants i subaflorants, desenvolupament de mesures tendents a garantir l'estanqueïtat del futur abocador, descripció de l'activitat extractiva, avaluació de la possible incidència sobre el patrimoni històric espanyol, pla d'explotació de l'abocador i restauració final de l'àrea. A aquest requeriment va respondre el promotor mitjançant un escrit de data 9 de setembre, en el qual manifestava que els aspectes en qüestió estaven recollits en el projecte tècnic de l'activitat, depositat en la Conselleria d'Obres Públiques, Urbanisme i Transports, del qual aportava una còpia.
  
Vist que en data 8 d'octubre, havent ja conclòs el tràmit d'informació pública, es requereix novament al promotor perquè amplie l'estudi en aspectes que encara no han sigut desenvolupats i concretats en la documentació aportada, com ara: característiques geològiques i de permeabilitat dels terrenys, descripció adequada de l'activitat minera abans de l'abocament controlat, incidència sobre el patrimoni, pla d'explotació de l'abocador i costos de restauració final. Així mateix, se li adjunten al promotor còpies dels informes i al·legació es trobaven aleshores en l'expedient, a fi que puga aportar les seues consideracions sobre els punts plantejats.
  
Vist que, en data 5 de novembre, el promotor aporta un exemplar actualitzat de l'estudi d'impacte ambiental, en el qual es responen i desenvolupen les qüestions plantejades en els requeriments anteriors. El promotor comunica que una còpia del mateix document ha sigut presentat en la Secció de Mines per a la tramitació minera corresponent. Es fa constar també que les parcel·les afectades per l'activitat són la 182a, 182c i 182d, de l'esmentat polígon 10 de Moncada (queda, doncs, exclosa la número 318, que va ser objecte de l'al·legació presentada).
  
Vist que, en data 22 de novembre, es remet un escrit al Servei Territorial d'Indústria i Energia al qual s'acompanya una còpia dels documents que acrediten el compliment del tràmit d'informació pública realitzat per la Conselleria d'Obres Públiques, Urbanisme i Transports, en el qual es fa referència tant a l'extracció com al posterior rebliment de l'àrea objecte del projecte, per si l'òrgan miner considera innecessari realitzar un nou tràmit d'informació pública i a fi d'accelerar l'expedient. Hi respon afirmativament el dit òrgan, que considera innecessari realitzar un nou tràmit de la mateixa documentació bàsica.
  
Vist que, com a conseqüència de les consultes realitzades en data 5 d'agost a l'Ajuntament de Moncada, a la Direcció General de Patrimoni Artístic, al Servei de Residus i Contaminació, al Servei Territorial d'Indústria i Energia i a la Subdirecció Territorial de Medi Ambient, perquè pogueren aportar els seus informes, propostes o al·legacions en el termini de 20 dies, es va rebre, en les dates que s'indiquen, les següents respostes:
  
Informe de l'Ajuntament de Moncada (30 d'agost de 1996) en el qual fa constar que les parcel·les afectades corresponen a sòl no urbanitzable comú, on no es coneix l'existència de restes arqueològiques o elements d'especial protecció. Els nuclis habitats més pròxims són els barris de Sant Isidre de Benaixeve i de Mare de Déu dels Dolors, situats a uns 600 m, sense que s'hi prevegen, com a conseqüència de l'activitat, repercussions de cap tipus; l'única incidència sobre el desenvolupament economicosocial del municipi es limita a l'increment de la demanda de mà d'obra durant l'execució de les actuacions i considera que la modificació evident del medi físic es veu compensada per la restauració final i, en qualsevol cas, disminueix la possibilitat d'abocaments incontrolats en altres punts del terme.
  
Informe del Servei de Residus i Contaminació (6 de setembre de 1996), que posa de manifest algunes de les deficiències, la reparació de les quals va ser requerida posteriorment al promotor.
  
Informe sobre vies pecuàries remés per la Subdirecció Territorial de Medi Ambient (20 de setembre de 1996), en què es fa constar que el projecte no afecta cap via classificada, però que l'accés al futur abocador creua la via pecuària Carrerada del barranc de Carraixet, classificada per l'ordre ministerial de data 14 d'abril de 1975 (BOE de 12 de novembre de 1975), amb una amplària legal i necessària de 15 m, per la qual cosa s'haurà d'atendre allò disp
  
osat en la legislació sectorial sobre aquesta matèria (Llei 3/1995).
  
Escrit del Servei Territorial d'Indústria i Energia (2 d'octubre de 1996), que sol·licita major informació tècnica sobre l'activitat, per la qual cosa se li remet, en data 21 d'octubre de 1996, una còpia completa del projecte, com també una còpia d'altres escrits que es troben en l'expedient.
  
Informes arqueològic i arquitectònic remesos per la Direcció General de Patrimoni Artístic (en dates 7 i 16 d'octubre), dels quals no es desprén l'existència de cap element conegut d'interés historicocultural a la zona.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué de la Llei 2/1989, atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable a l'únic efecte ambiental i sense perjudici de la prèvia obtenció de les autoritzacions sectorials que li siguen aplicables, i en especial de la llicència d'activitat municipal, l'explotació de la pedrera de graves anomenada García i el seu posterior rebliment controlat amb residus inerts, que afecta el terme municipal de Montcada, sempre que es desenvolupe l'activitat d'acord amb allò previst en la documentació tramitada i en especial pel que fa respecte a l'epígraf 5.8.2 Programa de restauració, de l'estudi d'impacte ambiental modificat, a més de les següents condicions:
  
La impermeabilització prevista del vas d'abocament haurà de garantir un coeficient de permeabilitat màxim de 10-7 m/s en una gruixària almenys d'1 m, tal com preveu la Posició Comuna (CE) núm. 4/1996, per als abocadors de residus sòlids inerts.
  
Els residus acceptats seran exclusivament terres i enderrocs procedents de la construcció. En tot cas, s'haurà de preveure la selecció i separació de tots aquells materials que, inclosos entre els esmentats, siguen susceptibles d'aprofitaments, com ara ferralles i altres metalls, fustes, paper i cartons, etc. A tal efecte, es disposaran en l'abocador contenidors especials per al seu posterior trasllat a centres de recuperació i reciclat.
  
El programa de vigilància ambiental haurà d'incloure el seguiment i control dels lixiviats, fins i tot després de la fase d'abandó, fins que aquests deixen de produir-se. En qualsevol fase de l'activitat, el depòsit de lixiviats haurà de ser buidat cada vegada que s'arribe a 1/2 de la seua capacitat i donar a aquests el tractament adequat ?després d'anàlisi- i traslladar-los a una estació depuradora d'aigües residuals reconeguda.
  
L'explotador haurà de dur al dia un llibre de registre per a control de balanç i tipologia de residus admesos, producció i tractament de lixiviats i altres incidències medioambientals. Cada any, abans del 31 de desembre, l'explotador o titular de l'abocador haurà de presentar en triple exemplar davant aquesta direcció general un informe-resum anyal en què es done compte dels volums i tipus de residus admesos i del tractament i volum dels lixiviats produïts, com també del resultat de l'aplicació del programa de vigilància ambiental i qualsevol altra incidència de caràcter mediambiental.
  
Es recorda al promotor la prohibició de fer qualsevol tipus d'abocament no autoritzat; especialment d'olis o altres residus generats pel manteniment de la maquinària, que hauran de ser gestionats per un taller o gestor autoritzats, d'acord amb la Llei 20/1986, Bàsica de Residus Tòxics i Perillosos.
  
Si durant el desenvolupament de l'activitat es detectara la presència de restes arqueològiques, etnològiques o paleontològiques, el promotor haurà de comunicar-ho immediatament a la Direcció General de Patrimoni Artístic i adoptar les mesures necessàries per a la seua protecció.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 17 de gener de 1997.- La directora general de Qualitat Ambiental: Gloria Arnandis Boix.
  
Declaració d'impacte ambiental
  
Vist l'expedient 257/4189-LQG, referent a l'expedient d'homologació i al pla parcial del polígon industrial de Levante (Ind-2) al terme municipal de los Montesinos.
  
Vist que la documentació, composta pel projecte tècnic i l'estudi d'impacte ambiental, va ser remesa per l'Ajuntament el dia 31 de juliol de 1996, en la qual sol·licitava un informe a l'efecte de l'article 38.2.b de la Llei 6/1994, de 15 de novembre de 1996.
  
Vist que el projecte implica la reclassificació de sòl no urbanitzable per a l'ampliació del sector corresponent al sòl apte per a urbanitzar Ind-2 de les normes subsidiàries de planejament en una superfície de 41.209 m².
  
Vist que el dia 28 d'agost es va remetre un informe a l'ajuntament que indicava que s'havia de justificar, d'acord amb les condicions establides en la declaració d'impacte ambiental de les Normes Subsidiàries de Los Montesinos per als sòls aptes per a urbanitzar (polígons de Levante 1 y 2), la disponibilitat de recursos hídrics suficients i la gestió de les aigües residuals generades en el desenvolupament de l'activitat industrial.
  
Vist que el 28 d'agost es van efectuar consultes als següents organismes: Servei d'Espais Naturals i Direcció Territorial d'Alacant d'Agricultura i Medi Ambient, els informes dels quals es transcriuen parcialment a continuació:
  
\* El Servei d'Espais Naturals va remetre un informe el 4 de setembre de 1996: «.. Atesa la xicoteta extensió de la superfície que es reclassifica com a sòl industrial, (41.209 m²) la seua situació de proximitat a la resta del polígon ja autoritzat i d'allunyament de totes dues llacunes, com també les característiques de les indústries que s'han d'instal·lar, la seua afecció sobre el parc natural de Les Llacunes de la Mata i Torrevieja serà mínima, per la qual cosa s'informa favorablement sobre tal reclassificació. No obstant això, es recomana extremar la vigilància sobre les xarxes de depuració que s'han d'instal·lar en l'àrea per a evitar que els abocaments del polígon puguen afectar les llacunes.
  
\* La Direcció Territorial d'Agricultura i Medi Ambient va remetre un informe el 8 de novembre de 1996 en el qual indicava que la declaració d'impacte ambiental de les Normes establia determinacions específiques prèvies al desenvolupament dels polígons industrials i estimava viable des del punt de vista ambiental la reclassificació de 41.209 m² situats al sud de l'actual SA.U. IND-2.
  
Vist que, el 26 de novembre de 1996, l'Ajuntament va remetre la documentació tècnica i l'estudi d'impacte ambiental aprovats provisionalment. D'acord amb el certificat emés pel secretari de l'Ajuntament el 5 d'octubre de 1996, la informació pública es va dur a terme mitjançant un anunci en el diari Información de 14 d'agost de 1996 i en el Diari Oficial de la Generalitat Valenciana núm. 2.819, de 4 de setembre de 1996 i no s'hi van presentar al·legacions durant el període establit.
  
Vist que s'inclou un annex a la documentació en què hi ha un informe del tècnic municipal com a resposta als aspectes sol·licitats per aquesta Conselleria, el contingut es transcriu a continuació:
  
«.. El municipi de Los Montesinos disposa d'un depòsit de 600 m3 i d'una presa de la Mancomunidad de Canales del Taibilla, la qual és capaç de subministrar cabal suficient per a les necessitats actuals del municipi i per a el desenvolupament del sector Ind-2 i la seua ampliació.
  
A més, dins del sector hi ha dues plantes dessalinitzadores amb capacitat de 1.400 m3 /dia que, en cas que calguera, s'aplicarien al sector.
  
També es prohibeixen per ordenació usos industrials que generen grans consums ja que el sector es dedica a empreses de distribució.
  
D'altra part, l'organisme encarregat de la gestió de la depuradora és l'Ajuntament de los Montesinos.
  
Que, atés que el sector es dedica a serveis i distribució, no es preveu l'aportació de grans quantitats d'aigües residuals, ni d'abocaments no autoritzats, per la qual cosa es considera que la depuradora existent i les seues ampliacions tenen capacitat suficient per a la depuració dels abocaments actuals com també per al sector IND-2 i la seua ampliació».
  
Atés que, en relació amb les característiques i concentracions de contaminants de les aigües residuals industrials, és recomanable establir límits no sols en la concentració màxima instantània que puga ser descarregada directament o indirectament per cada una de les instal·lacions industrials sinó també en la concentració mitjana diària.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué del Decret 162/1990, del 15 d'octubre, del Consell de la Generalitat Valenciana pel qual s'aprova el reglament per a l'execució de la Llei 2/1989, d'Impacte Ambiental, atribueix la competència a l'òrgan ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, des del punt de vista ambiental, la homologació i el pla parcial del polígon industrial de Levante IND-2, al terme municipal de los Montesinos, sempre que s'execute d'acord amb allò previst i les següents condicions:
  
\* S'incorporaran a l'apartat 2.11.4 de les ordenances reguladores del pla parcial les concentracions mitjanes diàries màximes per als diferents paràmetres, d'acord amb el que estableix la segona versió del model d'ordenances d'abocament a la xarxa de clavegueram editat recentment per l'Entitat de Sanejament de la Generalitat Valenciana en col·laboració amb la Federació Valenciana de Municipis i Províncies.
  
\* Com a part del programa de vigilància ambiental, l'ajuntament vetlarà especialment perquè s'executen les infraestructures necessàries per a la correcta gestió de les aigües residuals i determinarà per a cada una de les indústries la necessitat de depuració prèvia de les aigües residuals generades. S'hi exigirà, si s'escau, els tractaments adequats per al compliment dels límits establits a l'abocament a la xarxa de clavegueram.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 17 de gener de 1997.- La directora general de Qualitat Ambiental: Gloria Arnandis Boix.
  
Declaració d'impacte ambiental
  
Vist l'expedient 329/9060-IHA, que té com a objecte l'extracció de terres de préstec anomenada Carretera Navalón, al terme municipal de Moixent (la Costera), amb destinació a les obres de construcció de l'autovia de Levante (tram Almansa-l'Alcúdiade Crespins, variant de Moixent), el promotor del qual és l'empresa Ferrovial, SA.
  
Vist que l'estudi d'impacte ambiental va ser aportat pel Servei Territorial d'Indústria i Energia en data 16 d'agost de 1996, i va ser sotmés al tràmit d'informació pública pel mateix servei, mitjançant un anunci publicat en el Butlletí Oficial de la Província de València número 214, de data 7 de setembre de 1996, sense que s'hi presentaren al·legacions, segons consta en el corresponent certificat del director territorial, rebut en data 13 de novembre de 1996.
  
Vist que, com a conseqüència de les consultes realitzades a l'Ajuntament de Moixent, a la Direcció General de Patrimoni Artístic, a la Direcció General de Desenvolupament Forestal i a la Subdirecció Territorial de Medi Ambient es va rebre únicament la següent resposta:
  
- Informe de vies pecuàries, remés pel subdirector territorial de Medi Ambient (4 de desembre de 1996), en què comunica que l'emplaçament de l'actuació no afecta cap via pecuària classificada, per la qual cosa no hi ha inconvenient que continue la seua tramitació.
  
Atés que el projecte té com a objecte l'extracció de terres de préstec en una superfície de tan sols uns 15.000 m2 i curta duració, sobre una parcel·la de naturalesa i entorn agrícoles, per la qual cosa no és previsible que es produïsca una modificació geomorfològica important en cessar l'activitat i ser executada la restauració de l'àrea afectada.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué de la Llei 2/1989 atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, i sense perjudici de la prèvia obtenció de les autoritzacions sectorials que li siguen aplicables, i en especial de la llicència d'activitat municipal, l'extracció de préstecs Carretera Navalón, sol·licitada per Ferrovial, SA, al terme municipal de Moixent, de conformitat amb el compliment de les mesures proposades en l'estudi d'impacte ambiental i les modificacions introduïdes per les condicions següents:
  
La montera de terra vegetal que s'ha de retirar en la fase de desmunt inicial s'haurà d'emmagatzemar amb caràcter transitori i a adoptar les mesures necessàries per a la seua conservació, fins a la seua reutilització en la restauració final. Els talussos finals de l'explotació també hauran de ser objecte de l'aportació de terra vegetal prevista en la resta de la superfície afectada per aquesta.
  
Els talussos finals no hauran de superar els 5 m d'alçada ni els 45° d'inclinació. Aquests hauran de ser revegetats mitjançant una plantació d'espècies arbustives pròpies de l'entorn (llentiscle, coscoll, aromàtiques...), amb una densitat almenys de 2.500 plançons per hectàrea, a més d'una sembra amb espècies herbàcies (a base de gramínies i lleguminoses adequades a l'entorn) que garantisquen un tapís vegetal continu i s'hi aplicaran els regs que calguen per al seu perfecte desenvolupament. Totes aquestes mesures hauran de ser aplicades amb caràcter immediat a la finalització de l'extracció de materials i amb independència de la posterior plantació d'oliveres prevista.
  
El promotor queda obligat a vigilar i mantenir l'adequat desenvolupament de la restauració efectuada. La dita vigilància comprendrà com a mínim fins a un any després d'executada la restauració i portarà implícites les correccions i reposicions que calguera.
  
La morfologia final de l'àrea haurà de resultar concordant amb el seu entorn i ús agrícola actual, sense que hi persistisquen sectors de topografia deprimida i de manera que es mantinga un drenatge concordant amb la xarxa existent, però s'adoptaran les mesures pertinents per a evitar que s'afavorisquen processos d'erosió i arrossegaments de materials fins cap als llits naturals.
  
Es recorda al promotor la prohibició de realitzar qualsevol tipus d'abocament no autoritzat; especialment d'olis o altres residus generats pel manteniment de la maquinària, que hauran de ser gestionats per un taller o gestor autoritzats, d'acord amb la Llei 20/1986, Bàsica de Residus Tòxics i Perillosos.
  
Si durant el procés d'explotació de la pedrera es trobaren restes paleontològiques, arqueològiques o etnogràfiques, el titular haurà de fer-ho saber a la Conselleria de Cultura, de manera immediata i a adoptar les mesures pertinents per a la seua protecció i conservació.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 17 de gener de 1997.- La directora general de Qualitat Ambiental: Gloria Arnandis Boix.
  
Declaració d'impacte ambiental
  
Vist l'expedient 330/4120-KCF, que té com a objecte l'extracció de terres de préstec anomenada El Boquella, al terme municipal de Moixent (la Costera), amb destinació a les obres de construcció de l'autovia de Levante (tram Almansa-l'Alcúdiade Crespins, variant de Moixent), el promotor del qual és l'empresa Ferrovial, SA.
  
Vist que l'estudi d'impacte ambiental va ser aportat pel Servei Territorial d'Indústria i Energia en data 16 d'agost de 1996 i va ser sotmés al tràmit d'informació pública pel mateix servei, mitjançant un anunci publicat en el Butlletí Oficial de la Província de València número 214, de data 7 de setembre de 1996, sense que s'hi presentaren al·legacions, segons consta en el corresponent certificat del director territorial, rebuda en data 13 de novembre de 1996.
  
Vist que, com a conseqüència de les consultes realitzades a l'Ajuntament de Moixent, a la Direcció General de Patrimoni Artístic, a la Direcció General de Desenvolupament Forestal i a la Subdirecció Territorial de Medi Ambient es va rebre, únicament, la següent resposta:
  
- Informe de vies pecuàries, remés pel subdirector territorial de Medi Ambient (4 de desembre de 1996), en què comunica que l'emplaçament de l'actuació no afecta cap via pecuària classificada, per la qual cosa no hi ha inconvenient que continue la seua tramitació.
  
Atés que el projecte té com a objecte l'extracció de terres de préstec en una superfície de tan sols 21.139 m2 i curta duració, sobre una parcel·la de naturalesa i entorn agrícoles, per la qual cosa no és previsible que es produïsca una modificació geomorfològica important en cessar l'activitat i ser executada la restauració de l'àrea afectada.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué de la Llei 2/1989 atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, i sense perjudici de la prèvia obtenció de les autoritzacions sectorials que li siguen aplicables, i en especial de la llicència d'activitat municipal, l'extracció de préstecs El Boquella, sol·licitada per Ferrovial, SA, al terme municipal de Moixent, de conformitat amb el compliment de les mesures proposades en l'estudi d'impacte ambiental i les modificacions introduïdes per les condicions següents:
  
La montera de terra vegetal que s'ha de retirar en la fase de desmunt inicial s'haurà d'emmagatzemar amb caràcter transitori i s'haurà d'adoptar les mesures necessàries per a la seua conservació, fins a la seua reutilització en la restauració final.
  
El talús final resultant per damunt de la plataforma basal d'extracció haurà de ser revegetat mitjançant la plantació d'espècies arbustives pròpies de l'entorn (llentiscle, coscoll, aromàtiques...) amb una densitat almenys de 2.500 plançons per hectàrea, a més d'una sembra amb espècies herbàcies (a base de gramínies i lleguminoses adequades a l'entorn) que garantisquen un tapís vegetal continu. S'hi aplicaran els regs que calguen per al seu perfecte desenvolupament. Totes aquestes mesures hauran de ser aplicades amb caràcter immediat a la finalització de l'extracció de materials i amb independència de la posterior plantació d'ametlers prevista.
  
El promotor queda obligat a vigilar i mantenir l'adequat desenvolupament de la restauració efectuada. La dita vigilància comprendrà com a mínim fins a un any després d'executada la restauració i portarà implícites les correccions i reposicions que calguera.
  
La morfologia final de l'àrea haurà de resultar concordant amb el seu entorn i ús agrícola actual, sense que persistisquen sectors de topografia deprimida i de manera que es mantinga un drenatge concordant amb la xarxa existent i s'adoptaran les mesures pertinents per a evitar que s'afavorisquen processos d'erosió i arrossegaments de materials fins cap als llits naturals.
  
Es recorda al promotor la prohibició de realitzar qualsevol tipus d'abocament no autoritzat; especialment d'olis o altres residus generats pel manteniment de la maquinària, que hauran de ser gestionats per un taller o gestor autoritzats, d'acord amb la Llei 20/1986, Bàsica de Residus Tòxics i Perillosos.
  
Si durant el procés d'explotació de la pedrera, es trobaren restes paleontològiques, arqueològiques o etnogràfiques, el titular haurà de fer-ho saber a la Conselleria de Cultura, de manera immediata, i adoptar les mesures pertinents per a la seua protecció i conservació.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental.
  
València, 17 de gener de 1997.- La directora general de Qualitat Ambiental: Gloria Arnandis Boix.
  
Declaració d'impacte ambiental
  
Vist l'expedient 366/9458-UYW, que té com a objecte la pedrera d'extracció d'àrids anomenada Casanueva, al terme municipal de Camporrobles (Plana de Requena-Utiel), amb destinació a les obres de construcció de l'autovia de València (carretera N-III), tram Minglanilla-Caudete de las Fuentes, el promotor del qual és la UTE O.C.P. AUXINI-FIRMECIVIL.
  
Vist que l'estudi d'impacte ambiental va ser remés pel Servei Territorial d'Indústria i Energia en data 14 de novembre de 1996, a més de la còpia directament aportada pel promotor a aquesta Direcció General en data 8 de novembre de 1996.
  
Vist que l'estudi d'impacte ambiental ha sigut sotmés al tràmit d'informació pública pel mateix servei territorial, mitjançant un anunci publicat en el Butlletí Oficial de la Província de València número 283, de data 27 de novembre de 1996, sense que s'hi presentaren al·legacions, segons consta en el corresponent certificat del director territorial, rebuda en data 20 de gener de 1997.
  
Vist que en data 11 de desembre de 1996 es requereix al promotor perquè aporte plànols de localització i delimitació precisa del projecte, com també la planta i els perfils corresponents a l'estat final de l'explotació, la qual cosa s'atén mitjançant remissions de dates 7 i 14 de gener, i la posterior presentació d'un nou plànol de restauració aportat en data 17 de gener.
  
Atés que la destinació exclusiva dels materials extrets, segons es fa constar en l'estudi, seran les obres de l'esmentada autovia, per la qual cosa la duració de l'activitat minera en qüestió no sobrepassaria els dos anys.
  
Atés que el projecte examinat constitueix un dels supòsits fàctics en què resulta preceptiva la formulació d'una declaració d'impacte ambiental, abans de la resolució administrativa que se n'adopte per a l'aprovació definitiva, segons es desprén de l'article 5 de la Llei d'Impacte Ambiental i els concordants del seu reglament.
  
Atés que en l'expedient s'han observat els tràmits previstos en el Decret 162/1990, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són aplicables.
  
Atés que l'article cinqué de la Llei 2/1989 atribueix la competència a l'òrgan ambiental, per a la declaració d'impacte ambiental dels projectes als quals s'aplique aquesta llei.
  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.
  
Per tot això, fent ús de les facultats que tinc legalment atribuïdes, formule la següent declaració d'impacte ambiental:
  
Primer
  
Estimar acceptable, a l'únic efecte ambiental, i sense perjudici de la prèvia obtenció de les autoritzacions sectorials que li siguen aplicables, i en especial de la llicència d'activitat municipal, l'explotació minera anomenada «Casanueva», del terme municipal de Camporrobles, sempre que es desenvolupe de conformitat amb el compliment de les mesures proposades en l'estudi d'impacte ambiental i les modificacions introduïdes per les condicions següents:
  
Els talussos finals del buit d'explotació, una vegada restaurat, s'adaptaran als límits i característiques previstos en el plànol denominat Croquis situació final de la pedrera Casanueva aportat per la part promotora en data 17 de gener de 1997, el qual s'adjunta com a annex a aquesta declaració d'impacte ambiental.
  
En cas que no calguera assolir el volum màxim d'extracció projectat, ja que aquesta està relacionada amb la necessitat de subministrament de material per a l'obra pública de la qual depén l'actuació, s'haurà de complir la condició que la morfologia final del buit resulte el més semblant possible al disseny referit en la condició anterior i, en tot cas, que siga concordant amb la geomorfologia i trets paisatgístics de l'entorn natural. Aquesta condició, i també la precedent, impliquen que el pendent final dels talussos restaurats no haurà de sobrepassar, en cap cas, els 35° d'inclinació màxima.
  
La revegetació de l'àrea afectada per l'explotació minera s'haurà d'ampliar mitjançant la plantació d'espècies arbustives concordants amb la potencialitat de la zona (com ara coscoll, aladern, arç negre, espígol o altres, també referides en l'estudi tramitat), que s'hauran d'estendre a tota la superfície de la pedrera (inclosos els talussos), amb una densitat de plantació almenys de 2.500 plançons per hectàrea. Per a això, s'haurà de preveure la prèvia aportació de terra vegetal als talussos.
  
La montera de terra vegetal que s'ha de retirar en la fase de desmunt inicial s'haurà d'emmagatzemar, amb caràcter transitori, i s'hauran d'adoptar les mesures necessàries per a la seua adequada conservació, fins a la seua reutilització en la restauració final.
  
Les labors de restauració les haurà d'iniciar el titular miner tan bon punt el desenvolupament de l'activitat ho permeta i, en tot cas, haurà de completar la seua execució només acabe l'activitat extractiva. Així mateix, el promotor queda obligat a vigilar i mantenir l'adequat desenvolupament de la restauració efectuada. La dita vigilància comprendrà com a mínim fins a un any després de finalitzades totes les labors de restauració i portarà implícites les correccions, regs i reposicions que calguera per a aconseguir-ne els objectius.
  
Es recorda al promotor la prohibició de realitzar qualsevol tipus d'abocament no autoritzat; especialment d'olis o altres residus generats pel manteniment de la maquinària, que hauran de ser gestionats per un taller o gestor autoritzats, d'acord amb la Llei 20/1986, Bàsica de Residus Tòxics i Perillosos.
  
Si durant el procés d'explotació de la pedrera, es trobaren restes paleontològiques, arqueològiques o etnogràfiques, el titular haurà de fer-ho saber a la Conselleria de Cultura, de manera immediata, i adoptar les mesures pertinents per a la seua protecció i conservació. Així mateix, si es detectara la presència o aparició de coves o altres cavitats naturals en l'àrea objecte del projecte d'explotació, s'haurà de donar compte del fet immediatament a la Direcció General del Medi Natural.
  
Segon
  
Notificar a les persones interessades que, contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana aquesta declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre.